ক্রোমবুক
একটি ক্রোমবুক হলো একটি ল্যাপটপ অথবা ট্যাবলেট যেটি লিনাক্স ভিত্তিক ক্রোম ওএসকে এর প্রাথমিক অপারেটিং সিস্টেম হিসাবে ব্যবহার করে। এ যন্ত্রগুলো প্রাথমিকভাবে গুগল ক্রোম ব্যবহার করে নানাধরনের কাজ করে থাকে, যেখানে অধিকাংশ এপ্লিকেশন ও তথ্যই যন্ত্রটিতে না বরং ক্লাউডে জমা থাকে। কিছু ক্রোমবুক অ্যান্ড্রয়েড এপ্লিকেশনও চালাতে পারে। বিক্রয়ের জন্য প্রথম ক্রোমবুক এসার এবং স্যামসাং ১৫ জুন, ২০১১ তারিখে শিপিং শুরু করে।ল্যাপটপ মডেলের পাশাপাশি, ২০১২ সালের মে মাসে ক্রোমবক্স নামে একটি ডেস্কটপ সংস্করণের সাথেও পরিচয় করানো হয়েছিলো এবং এলজি একটি "অল ইন ওয়ান" সংস্করণ ক্রোমবেস আনে জানুয়ারি ২০১৪ সালে। অক্টোবর ২০১২ তে, ইনফোওয়ার্ল্ডে একটি লেখায় সাইমেন ফিপস বলেন, "আমাদের দেখা সবচেয়ে সফল লিনাক্স ডেস্কটপ বা লিনাক্স কম্পিউটার ক্রোমবুক"। জানুয়ারি থেকে নভেম্বর ২০১৩ পর্যন্ত, প্রায় ১৭ লক্ষ ক্রোমবুক বিক্রি হয়। মার্চ ২০১৮ সাল মোতাবেক ইস্কুলে ব্যবহৃত ৬০% কম্পিউটারই ক্রোমবুক। ২০১৭ সালের এপ্রিলে ইলেক্ট্রনিক ফ্রন্টিয়ার ফাউন্ডেশন গুগলকে তাদের কম্পিউটারের তথ্য ছাড়াও স্কুলে শিশুদের ব্যক্তিগত তথ্য এবং তথ্য সংগ্রহ ও ডেটা মাইনের জন্য অভিযুক্ত করে, দুই বছর পর ইলেক্ট্রনিক ফ্রন্টিয়ার ফাউন্ডেশন গুগলের বিরুদ্ধে একটি ফেডারেল কেস দায়ের করে।